Uitspraak gelewer in Walus se paroolaansoekArgieffoto “Die aansoek word met koste van die hand gewys,” het waarnemende regter Tanya Brenner gesê. Die uitspraak is dié van regter Nicolene Janse van Nieuwenhuizen wat oorspronklik die saak aangehoor het. Walus het aansoek gedoen om onmiddellik op parool vrygelaat te word hangende die uitslag van minister van justisie en korrektiewe dienste, Michael Masutha, se aansoek by die appèlhof dat Walus glad nie op parool vrygelaat moet word nie. Walus, wat aanvanklik die doodstraf opgelê is vir die moord op Hani, se aansoek om parool is aanvanklik deur Masutha van die hand gewys. Walus het hierna die hof genader om op parool vrygelaat te word. Die hooggeregshof het op 10 Maart beveel dat Walus binne 14 dae op parool vrygelaat word waarna die minister aangedui het hy wil teen die uitspraak appelleer. Masutha se appèl is egter van die hand gewys. Hy het hierna aangedui dat hy die appèlhof gaan nader. Walus se regsverteenwoordigers het hierna die aansoek ingedien om hom op parool vry te laat tot die appèlproses afgehandel is. Lees alle vorige berigte oor Janusz Walus op Maroela Media.